Document ID: 32014R0378

EUROPA-PARLAMENTETS OG RÅDETS FORORDNING (EU) Nr. 378/2014
af 3. april 2014
om ændring af forordning (EF) nr. 1166/2008 for så vidt angår finansieringsrammen for 2014-2018
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 338, stk. 1,
under henvisning til forslag fra Europa-Kommissionen
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure (1), og
ud fra følgende betragtninger:
(1)
Europa-Parlamentets og Rådets forordning (EF) nr. 1166/2008 (2) fastsætter, at medlemsstaterne skal gennemføre undersøgelser af landbrugsbedrifternes struktur i 2010, 2013 og 2016. Medlemsstaterne modtager et finansielt tilskud fra Unionen til dækning af maksimalt 75 % af omkostningerne til gennemførelse af undersøgelserne, jf. dog de fastsatte maksimumsbeløb.
(2)
Til gennemførelsen af undersøgelserne af landbrugsbedrifternes struktur og for at opfylde Unionens informationskrav kræves der betydelige budgetmidler fra medlemsstaterne og Unionen.
(3)
Forordning (EF) nr. 1166/2008 fastlagde finansieringsrammen for gennemførelsen af undersøgelsesprogrammerne, herunder for forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne indsender, og fastsatte beløbet for perioden 2008-2013.
(4)
I overensstemmelse med forordning (EF) nr. 1166/2008 bør beløbet for perioden 2014-2018 fastsættes på forslag af Kommissionen af budget- og lovgivningsmyndigheden på grundlag af den nye finansielle ramme for den periode, der begynder i 2014.
(5)
Den foreslåede finansieringsramme bør kun finansiere gennemførelsen af undersøgelsen af landbrugsbedrifternes struktur i 2016 og den dertilhørende forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne indsender.
(6)
I lyset af Kroatiens tiltrædelse og behovet for at gennemføre undersøgelser om landbrugsbedrifternes struktur i denne medlemsstat i 2016 bør der for Kroatien fastsættes et maksimalt tilskud fra Unionen pr. undersøgelse, da dette ikke er fastsat i tiltrædelsesakten.
(7)
Den Stående Landbrugsstatistiske Komité er blevet hørt.
(8)
Forordning (EF) nr. 1166/2008 bør derfor ændres i overensstemmelse hermed -
VEDTAGET DENNE FORORDNING:
Artikel 1
I forordning (EF) nr. 1166/2008 foretages følgende ændringer:
1)
I artikel 13 indsættes følgende stykke:
»4a. For undersøgelserne af landbrugsbedrifternes struktur i 2016 fastsættes maksimumsbeløbet for Kroatien til 500 000 EUR.«
2)
Artikel 14 ændres således:
a)
Stk. 2 affattes således:
»2. Finansieringsrammen til gennemførelsen af undersøgelserne af landbrugsbedrifternes struktur i 2016, herunder de nødvendige bevillinger til forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne indsender i henhold til denne forordning, fastsættes til 20 650 000 EUR for perioden 2014-2018.«
b)
Følgende stykke tilføjes:
»4. Kommissionen gennemfører finansiel støtte fra Unionen i overensstemmelse med Europa-Parlamentets og Rådets forordning (EU, Euratom) nr. 966/2012 (3).
(3) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).«" 						
3)
Følgende artikel indsættes:
»Artikel 14a
Beskyttelse af Unionens finansielle interesser
1. Kommissionen træffer egnede foranstaltninger til at sikre, at Unionens finansielle interesser bliver beskyttet, når der gennemføres aktioner, der finansieres i henhold til denne forordning, ved anvendelsen af foranstaltninger til forebyggelse af svig, korruption og andre ulovlige forhold, ved effektiv kontrol og, hvis der konstateres uregelmæssigheder, ved tilbagesøgning af de uretmæssigt udbetalte beløb samt efter omstændighederne ved pålæggelse af sanktioner, der skal være effektive, forholdsmæssige og have afskrækkende virkning.
2. Kommissionen, eller dens befuldmægtigede, og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter, som har modtaget EU-midler i henhold til programmet.
Det Europæiske Kontor for Bekæmpelse af Svig (OLAF) kan efter procedurerne i Rådets forordning (Euratom, EF) nr. 2185/96 (4) foretage kontrol og inspektion på stedet hos økonomiske aktører, der direkte eller indirekte er berørt af finansieringen, for at fastslå, om der foreligger svig, korruption eller andre ulovlige forhold, der skader Unionens finansielle interesser, i forbindelse med en aftale om tilskud, en afgørelse om ydelse af tilskud eller en kontrakt om EU-finansiering.
Samarbejdsaftaler med tredjelande og internationale organisationer, aftaler om tilskud, afgørelser om ydelse af tilskud og kontrakter som følge af gennemførelsen af denne forordning skal udtrykkeligt give Kommissionen, Revisionsretten og OLAF beføjelse til at foretage en sådan kontrol og inspektion på stedet, uden at dette griber ind i første og andet afsnit.
(4) Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EUT L 292 af 15.11.1996, s. 2).«" 						
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. april 2014.

Labels: 15
19
6